<https://www.uvzsr.sk/index.php?option=com_content&view=article&id=4949:289-a-290-vyhlaka-uradu-verejneho-zdravotnictva-slovenskej-republiky-k-innosti-prevadzok-a-organizacii-hromadnych-podujati&catid=250:koronavirus-2019-ncov&Itemid=153>

|  |  |  |
| --- | --- | --- |
| 289. a 290. VYHLÁŠKA Úradu verejného zdravotníctva Slovenskej republiky k činnosti prevádzok a organizácii hromadných podujatí | [Tlačiť](https://www.uvzsr.sk/index.php?view=article&catid=250%3Akoronavirus-2019-ncov&id=4949%3A289-a-290-vyhlaka-uradu-verejneho-zdravotnictva-slovenskej-republiky-k-innosti-prevadzok-a-organizacii-hromadnych-podujati&tmpl=component&print=1&layout=default&page=&option=com_content&Itemid=153) | [E-mail](https://www.uvzsr.sk/index.php?option=com_mailto&tmpl=component&link=abfe52d65c2e324ad7931b7ec7465401420aae31) |

|  |
| --- |
| Piatok, 10. december 2021 09:01 |
| 1.   Výzva pre verejnosť  Upozorňujeme, že epidemiologická situácia na Slovensku je stále veľmi krehká a nestabilná a COVID-19 sa šíri komunitne. Každodenná prax nám ukazuje, ako ľahko a rýchlo sa dokáže ochorenie prenášať medzi ľuďmi.  Prosíme preto obyvateľov, aby sa zamysleli nad každou osobnou návštevou povolenej prevádzky: zvažujte, či sa napríklad tovar nedá z uvedenej predajne objednať online, alebo či sa nedá zvoliť čas, kedy je v prevádzkach obchodu a služieb menej ľudí.  Otvorenie prevádzok prinesie so sebou zvýšený pohyb ľudí a väčší počet medziľudských kontaktov. Je preto nevyhnutné, aby ste dôsledne dbali na povinné nosenie respirátorov v interiéroch s prekrytými ústami a nosom, dôkladnú hygienu rúk a udržiavanie si odstupov od iných ľudí. V prevádzkach uprednostňujte vopred premyslené nakupovanie viacerých vecí naraz a vyhnite sa tak opakovaným návštevám.  Žiadame prevádzkovateľov, aby k dodržiavaniu nastavených podmienok pristupovali zodpovedne: aby dbali na dôsledné dodržiavanie kapacitných obmedzení, pravidelné vetranie a dezinfekciu plôch a dohliadli na riadne prekrytie horných dýchacích ciest a dodržiavanie rozostupov vo svojom zariadení či prevádzke.  Ľahkovážnym prístupom situácii nepomôžete. Práve naopak, nedodržiavaním protiepidemických opatrení prispejete k ďalšiemu nekontrolovanému šíreniu nákazy a v konečnom dôsledku pôjdete jedine proti sebe a komunite, v ktorej žijete.  2.   Vyhláška k organizácii hromadných podujatí  Účinnosť vyhlášky: 10.12.2021  [Vyhláška v plnom znení tu](https://www.minv.sk/swift_data/source/verejna_sprava/vestnik_vlady_sr_rok_2021/vyhlaska_289.pdf)  Zakazuje sa usporadúvať hromadné podujatia. Výnimku majú:  **1.   Hromadné podujatia v režime OP do 10 osôb**   * Môžu sa konať len v súvislosti s výkonom práce * Zabezpečiť oznam o skutočnosti, že sa HP organizuje v režime OP   **2.**   Bohoslužby   * Maximálna povolená kapacita 1 osoba na 25 štvorcových metrov alebo najviac 30 ľudí   **3.**   Sobášne obrady a obrady krstu   * Maximálne 6 osôb (do tohto počtu sa nezapočítavajú osoby na strane organizátora)   **4.**   Pohrebné obrady   * Bez kapacitných obmedzení za dodržiavania protiepidemických opatrení stanovených vo vyhláške   Opatrenia pre výkon bohoslužieb, cirkevné a civilné verzie sobášneho, pohrebného obradu a obradu krstu:   * dezinfekcia použitých predmetov slúžiacich účelom obradu * zakazuje sa používať obrady pitia z jednej nádoby viac ako jednou osobou * v priestoroch, kde sa vykonávajú obrady je organizátor povinný odstrániť nádoby s vodou * ďalšie opatrenia sú vymenované priamo vo vyhláške * zároveň platia aj všeobecné podmienky pre organizáciu HP, ktoré je možné na tieto typy podujatí aplikovať (vymenované nižšie)   **5.**   Zasadnutia, schôdze a iné podujatia uskutočňované na základe zákona  **6.**   Voľby  **7.**   Profesionálne športové súťaže (vymenované vo vyhláške v paragrafe 2, odsek f)   * Bez účasti divákov * Povinné testovanie hráčov a členov organizačného tímu, ktorí nie sú očkovaní alebo neprekonali COVID-19 (podrobnosti vo vyhláške v paragrafe 6)     **8.**   Činnosť karanténneho tréningového centra pre vrcholový šport   * Len na základe súhlasu ministerstiev zdravotníctva a školstva   **Všeobecné opatrenia pre hromadné podujatia (paragraf 3 vyhlášky)**   * vyhradenie miesta konania podujatia a vyznačenie vstupu a výstupu * umožniť vstup len s prekrytými hornými dýchacími cestami - v interiéri ide o respirátory, v exteriéri okrem respirátorov môžu byť aj rúška * organizátor musí byť v každej chvíli schopný preukázať počet účastníkov podujatia * povinný zoznam účastníkov s uvedenými telefonickými alebo mailovými kontaktmi pre prípad epidemiologického vyšetrovania - organizátor je povinný zoznam uchovávať dva týždne po ukončení podujatia a potom zoznam zničiť * zaistiť pri vstupe dezinfekciu rúk návštevníkov * často vetrať, vykonávať častú dezinfekciu priestorov, hlavne dotykových plôch, kľučiek, podláh v interiéri a predmetov * hygienické zariadenia vybaviť tekutým mydlom a papierovými utierkami * zabezpečiť dvojmetrové rozostupy účastníkov, to neplatí napríklad pre osoby zo spoločnej domácnosti, partnerov, osoby vykonávajúce športovú činnosť, osoby na HP v režime OP a pod. * ďalšie, podrobnejšie podmienky sú uvedené vo vyhláške.   *Všeobecné opatrenia platia pre všetky povolené HP, pričom niektoré druhy HP majú vo vyhláške stanovené ešte špecifické podmienky pre ich organizáciu (napríklad sobášne obrady a obrady krstu a podobne - čo sme už vypísali vyššie).*  **!**  Regionálne úrady verejného zdravotníctva môžu v súvislosti s povolenými hromadnými podujatiami v rámci svojho územného obvodu z dôvodu epidemiologickej situácie nariadiť prísnejšie opatrenia.  **Na účely vyhlášky sa pod pojmom OP rozumie:**   * Očkovaní (O): * osoby najmenej 14 dní a najviac 1 rok po aplikácii druhej dávky očkovacej látky proti ochoreniu COVID-19 s dvojdávkovou schémou * osoby najmenej 21 dní a najviac 1 rok po aplikácii prvej dávky očkovacej látky proti ochoreniu COVID-19 s jednodávkovou schémou * osoby najmenej 14 dní a najviac 1 rok po aplikácii prvej dávky očkovacej látky proti ochoreniu COVID-19, ak bola prvá dávka podaná do 180 dní od prekonania ochorenia * deti do 12 rokov a dvoch mesiacov veku * Prekonaní (P): * osoby, ktoré prekonali COVID-19 pred nie viac ako 180 dňami. Uvedenú skutočnosť je potrebné preukázať na základe pozitívneho výsledku RT-PCR testu, u detí do 12 rokov aj na základe potvrdenia od všeobecného lekára pre deti a dorast vydaného na základe antigénového testu vykonanom v MOM, vydaného do 15.11.2021.   Potvrdenia o očkovaní, negatívnom výsledku testu alebo prekonaní COVID-19 možno nahradiť digitálnym COVID preukazom EÚ. V opačnom prípade je potrebné tieto skutočnosti preukazovať dokladom, z ktorého je určiteľná identita preukazujúcej sa osoby.  3. Vyhláška k činnosti prevádzok  Účinnosť vyhlášky: 10.12.2021  Vyhláška v plnom znení tu: <https://www.minv.sk/swift_data/source/verejna_sprava/vestnik_vlady_sr_rok_2021/vyhlaska_290.pdf>  **V režime základ (teda pre všetkých bez ohľadu na ich imunitný status) môžu fungovať:**   * Liečebné kúpele a kúpeľné liečebne poskytujúce služby pacientom na základe predpisu lekára * Prevádzky verejného stravovania vrátane trvalých stánkov, ktoré vydávajú jedlá a nápoje zabalené na odber so sebou alebo prostredníctvom donášky * Lekárne, predajne a výdajne zdravotníckych pomôcok, očné optiky vrátane vyšetrenia zraku * Predajne s krmivom pre zvieratá a veterinárne ambulancie * Zásielkový predaj tovarov * Predajne náhradných dielov pre motorové vozidlá, odťahové služby * Práčovne a čistiarne * Čerpacie stanice * Pohrebné služby, prevádzky pohrebísk a krematórií * Služby technickej a emisnej kontroly, zberné miesta pre príjem žiadostí na vydanie tachografických kariet, prevádzky určené na predaj karnetov TIR, colné vyhlásenia, vyclievanie alebo zaclievanie tovaru, predajné miesta elektronického výberu mýta * Taxislužby * Advokáti, notári, exekútori, správcovia konkurznej podstaty, mediátori, dražobníci, rozhodcovia, znalci, tlmočníci a prekladatelia * Zberné dvory * Služby dlhodobého ubytovania a karanténneho ubytovania * Závodné, školské a podobné kuchyne a jedálne * Obchodné domy * Prevádzky, kde sa konajú hromadné podujatia, ktoré majú výnimku zo zákazu   **Prevádzky, ktoré môžu byť otvorené od 5:00 do 22:00 a môžu fungovať v režime základ (teda pre všetkých bez ohľadu na ich imunitný status):**   * Predajne potravín (vrátane ambulantného predaja) * Predajne drogérie * Predajne novín a tlačovín * Výdajné miesta tovarov zakúpených na diaľku, vrátane príjmu reklamácií * Výdaj, vrátenie a reklamácia tovaru prostredníctvom balíkomatov a podobných zariadení * Prevádzky telekomunikačných operátorov * Prevádzky poštových, bankových a iných finančných, poisťovacích a leasingových služieb * Oprava a servis elektroniky, vecí (vrátane obuvi, odevov, vozidiel, bicyklov a podobne), strojov a iných zariadení Kľúčové služby * Obchodné miesta sieťových odvetví (elektrina, voda, plyn) * Predajne domácich a záhradkárskych potrieb (domáce potreby sú drobný tovar každodenného domáceho použitia, ktorého náhrada v prípade straty alebo poškodenia neznesie odklad). * Nekryté alebo čiastočne kryté trhoviská s predajom sadeníc, kvetov, zeleniny, ovocia, potravín: musia zabezpečiť jednosmerný pohyb zákazníkov, regulovaný vstup a výstup, vzdialenosť predajných miest 2 metre od seba * Prevádzky poskytujúce liečebno-pedagogickú intervenciu alebo terapiu osobám so zdravotným postihnutím   ***Obchody, ktoré predávajú viac druhov sortimentu, môžu v režime základ predávať iba ten tovar, ktorý predávajú ostatné prevádzky s povoleným režimom základ.***  **Len v režime OTP môžu fungovať:**   * hotely a podobné služby krátkodobého ubytovania, avšak iba v súvislosti s výkonom práce alebo za účelom návštevy zdravotníckeho zariadenia   **Len v režime OP môžu od 10. decembra fungovať (za dodržania podmienok vo vyhláške):**   * Prevádzky fitness (od 5:00 do 22:00) * Autoškoly * Kaderníctva, holičstvá, prevádzky manikúr alebo pedikúr (od 5:00 do 22:00) * Lanovky, vleky   ***Ostatné prevádzky obchodu môžu byť od 10. decembra otvorené len v režime OP. Iné ako uvedené prevádzky služieb nemôžu byť otvorené.***  **Len v režime OP môžu od 25. decembra fungovať (za dodržania podmienok vo vyhláške):**   * Hotely a podobné služby krátkodobého ubytovania, pričom pre svojich ubytovaných hostí môžu mať otvorené aj reštaurácie a wellness, ktoré sú ich súčasťou * Do hotelov a podobných ubytovacích zariadení musia mať osoby v režime OP navyše potrebný negatívny výsledok testu (opísané nižšie v texte)   **Podmienky pre otvorené prevádzky:**   * umožniť vstup a pobyt v priestoroch len za podmienky prekrytých dýchacích ciest respirátorom * aplikovať dezinfekciu na ruky alebo poskytnúť jednorazové rukavice * zabezpečenie dvojmetrových odstupov v radoch, to neplatí pre osoby zo spoločnej domácnosti alebo osoby s ťažkým zdravotným postihnutím a ich asistentov * časté vetranie, pravidelná dezinfekcia dotykových plôch prostriedkami s virucídnym účinkom, vystavenie oznamov o povinnosti dodržiavať opatrenia podľa vyhlášky a oznamov o príslušnom režime   **Kapacitné obmedzenia:**   * 1 osoba na 25 štvorcových metrov * ak má prevádzka menej ako 25 m2, môže v nej byť v jednom čase len jeden zákazník * kapacitné obmedzenia sa nevzťahujú na závodné, školské a podobné jedálne definované vo vyhláške, taxislužby, vleky   **Taxislužby**   * obmedzená kapacita prepravovaných osôb na najviac dvoch zákazníkov vo vozidle (neplatí pre osoby, ktoré žijú v spoločnej domácnosti) * po každom zákazníkovi treba vykonať dezinfekciu prostriedkom s virucídnym účinkom   **Obchodné domy:**   * Musia byť uzavreté detské kútiky a sedacie sekcie. * Platí zákaz konzumácie jedál a nápojov v priestoroch obchodných domov, vrátane foodcourtov. Zákazníci si môžu jedlo kúpiť v prevádzkach verejného stravovania iba zabalené pre odber so sebou. * Povinnosť vybaviť hygienické zariadenia tekutým mydlom a papierovými utierkami, dezinfekcia zariadení každú hodinu   **Prevádzky zariadení starostlivosti o ľudské telo:**   * otvorené môžu byť len kaderníctva, holičstvá, manikúra a pedikúra * len pre OP * po každom zákazníkovi treba vykonať dezinfekciu prostriedkom s virucídnym účinkom   **Autoškoly, školiace strediská inštruktorov:**   * otvorené len pre OP * po každom výcviku dezinfikovať interiér trenažéru * pri výcviku na motorky musí mať každý účastník vlastnú prilbu a ostatné ochranné pomôcky * počas teoretickej výučby a skúšok zabezpečiť dvojmetrové rozostupy frekventantov, uvedené sa nevzťahuje na inštruktora, lektora a skúšobného komisára * kapacita miestnosti je stanovená na 1 osobu na 25 štvorcových metrov; ak má miestnosť menej ako 250 štvorcových metrov, maximálny počet účastníkov je 30 * pri jazdách a záverečných praktických skúškach môže byť vo vozidle len jeden účastník kurzu, inštruktor, resp. skúšobný komisár   **Hotely a podobné služby krátkodobého ubytovania**   * Môžu fungovať v režime OTP iba pre účely krátkodobého ubytovania súvisiace s výkonom práce alebo podnikania či inej obdobnej činnosti a tiež pre účely ubytovania súvisiace s návštevou zdravotníckeho zariadenia * Od 25. decembra môžu hotely poskytovať služby aj pre iné účely, avšak len v režime OP, pričom sa návštevníci musia navyše preukázať negatívnym výsledkom testu na COVID 19: * Rt-PCR alebo LAMP nie starší ako 72 hodín alebo * Antigénový test nie starší ako 48 hodín alebo * Nazálny antigénový test vykonaný priamo na mieste * Pre hotely a podobné služby krátkodobého ubytovania platí obmedzenie kapacity na 75% * Zvýšená frekvencia upratovania, čistenia a dezinfekcie dotykových plôch prostriedkami s virucídnym účinkom, vybavenie hygienických zariadení tekutým mydlom a papierovými utierkami * Na služby dlhodobého a karanténneho ubytovania sa tieto obmedzenia nevzťahujú * Reštaurácie a wellness, ktoré sú súčasťou hotelov, musia postupovať podľa pravidiel uvedených vo vyhláškach. Znamená to, že napríklad hotelové reštaurácie môžu vo svojich priestoroch poskytovať jedlo pre ubytovaných návštevníkov, nie však organizovať oslavy a iné podujatia.   **Lanovky a vleky:**   * len v režime OP * maximálna kapacita uzavretých kabínkových lanoviek 25 % * iné lanovky a vleky bez kapacitných obmedzení, ale za dodržania ostatných platných protiepidemických opatrení (napr. pri státí v rade alebo pri použití otvorenej lanovky prekryté horné dýchacie cesty vo vzdialenosti menšej než dva metre od iných osôb, dodržanie odstupu a pod.)   **Fitness centrá:**   * len v režime OP * maximálna kapacita 1 osoba na 25 štvorcových metrov alebo najviac 30 ľudí * viesť zoznam návštevníkov prevádzky   **Wellness v ubytovacích zariadeniach**   * maximálna kapacita 1 osoba na 25 štvorcových metrov alebo najviac 30 ľudí.   **!**  ***Regionálne úrady verejného zdravotníctva môžu v rámci svojho územného obvodu z dôvodu epidemiologickej situácie nariadiť prísnejšie opatrenia.***    **Na účely vyhlášky sa pod pojmom OTP rozumie:**   * Očkovaní (O): * osoby najmenej 14 dní a najviac 1 rok po aplikácii druhej dávky očkovacej látky proti ochoreniu COVID-19 s dvojdávkovou schémou * osoby najmenej 21 dní a najviac 1 rok po aplikácii prvej dávky očkovacej látky proti ochoreniu COVID-19 s jednodávkovou schémou * osoby najmenej 14 dní a najviac 1 rok po aplikácii prvej dávky očkovacej látky proti ochoreniu COVID-19, ak bola prvá dávka podaná do 180 dní od prekonania ochorenia * deti do 12 rokov a dvoch mesiacov veku * Testovaní (T): * negatívny výsledok RT-PCR alebo LAMP testu nie starší ako 72 hodín od odberu * negatívny výsledok antigénového testu nie starší ako 48 hodín od odberu * Prekonaní (P): * osoby, ktoré prekonali COVID-19 pred nie viac ako 180 dňami. Uvedenú skutočnosť je potrebné preukázať na základe pozitívneho výsledku RT-PCR testu, u detí do 12 rokov aj na základe potvrdenia od všeobecného lekára pre deti a dorast vydaného na základe antigénového testu vykonanom v MOM, vydaného do 15.11.2021.   osoby, ktoré prekonali COVID-19 pred nie viac ako 180 dňami. Uvedenú skutočnosť je potrebné preukázať na základe pozitívneho výsledku RT-PCR testu, u detí do 12 rokov aj na základe potvrdenia od všeobecného lekára pre deti a dorast vydaného na základe antigénového testu vykonanom v MOM, vydaného do 15.11.2021.  Potvrdenia o očkovaní, negatívnom výsledku testu alebo prekonaní COVID-19 možno nahradiť digitálnym COVID preukazom EÚ. V opačnom prípade je potrebné tieto skutočnosti preukazovať dokladom, z ktorého je určiteľná identita preukazujúcej sa osoby.  **Úrad verejného zdravotníctva Slovenskej republiky** |